polyglot-tagger/wikipedia-language-snippets-filtered huggingface dataset:
கம்போடியாவில் பௌத்தம் அல்லது கெமர் பௌத்தம் குறைந்தது ஐந்தாம் நூற்றாண்டிலிருந்து பின்பற்றப்படுகிறது. இது கெமர் பௌத்தம் என்றும் அழைக்கப்படுகிறது. ஆரம்பத்தில் இங்கு மகாயான பௌத்தம் பின்பற்றப்பட்டது. இது நாட்டின் அதிகாரப்பூர்வ மதமாக கம்போடிய அரசியலமைப்பில் எழுதப்பட்டுள்ளது. தேரவாத பௌத்தம் 13 ஆம் நூற்றாண்டிலிருந்து கம்போடிய அரச மதமாக இருந்து வருகிறது. 2013 மக்கள் தொகையில் 97.9 சதவீதம் பேர் பௌத்தர்கள் என்று மதிப்பிடப்பட்டுள்ளது.
கம்போடியாவில் பௌத்தத்தின் வரலாறு பல தொடர்ச்சியான இராச்சியங்கள் மற்றும் பேரரசுகளை உள்ளடக்கியது. பௌத்தம் கம்போடியாவிற்குள் இரண்டு வெவ்வேறு வடிவங்கள் வழியாக நுழைந்தது. பௌத்தத்தின் ஆரம்ப வடிவங்கள், இந்துத் தாக்கங்களுடன், இந்து வணிகர்களுடன் பூனான் இராச்சியத்தில் நுழைந்தன. பிற்கால வரலாற்றில், அங்கோர் பேரரசின் போது துவாரவதி மற்றும் ஹரிபுஞ்சாய் ஆகிய மோன் இராச்சியங்களின் பல்வேறு புத்த மரபுகளை கம்போடியா உள்வாங்கியபோது, பௌத்தத்தின் இரண்டாவது வடிவம் கெமர் கலாச்சாரத்தில் நுழைந்தது.
5 முதல் 6 ஆம் நூற்றாண்டுகளில் பூனானில் இருந்து மந்த்ரசேனா மற்றும் சங்கபரா என்ற பெயருடைய இரண்டு பௌத்த துறவிகள் சீனாவில் வசிப்பிடத்தை அமைத்துக் கொண்டனர். மேலும் பல பௌத்த சூத்திரங்களை சமசுகிருதத்திலிருந்து சீன மொழியில் மொழிபெயர்த்தனர். இந்த நூல்களில் மகாயான மகாப்ரஜ்ஞபரமிதா மஞ்சுஸ்ரீபரிவர்த சூத்திரம் உள்ளது. இந்த உரை இரண்டு துறவிகளாலும் தனித்தனியாக மொழிபெயர்க்கப்பட்டது மஞ்சுசிறீ போதிசத்துவர் இந்த உரையில் ஒரு முக்கிய நபராவார்.
கெமர் வரலாற்றின் முதல் ஆயிரம் ஆண்டுகளாக, கம்போடியாவை எப்போதாவது பௌத்த மன்னருடன் தொடர்ச்சியான பூனானின் முதலாம் செயவர்மன், மகாயான பௌத்தனாக மாறிய ஏழாம் செயவர்மன் மற்றும் முதலாம் சூரியவர்மன் போன்ற இந்து மன்னர்களால் ஆளப்பட்டது. பல்வேறு பௌத்த மரபுகள் கம்போடிய நிலங்கள் முழுவதும், இந்து மன்னர்கள் மற்றும் அண்டை நாடுகளான மோன்-தேரவாடா இராச்சியங்களின் சகிப்புத்தன்மையின் கீழ் அமைதியான முறையில் இணைந்திருந்தன.
கிமு 100 மற்றும் கிபி 500 க்கு இடையில் செழித்தோங்கிய பூனான் இராச்சியம் இந்து மதத்தைப் பின்பற்றியே இருந்தது, பூனான் மன்னர்கள் விஷ்ணு மற்றும் சிவன் வழிபாட்டிற்கு ஆதரவளித்தனர். இந்த சகாப்தத்தில் பௌத்தம் ஏற்கனவே இரண்டாம் நிலை மதமாக பூனானில் இருந்தது. 450 ஆம் ஆண்டிலிருந்து பௌத்தம் அதன் இருப்பை உறுதிப்படுத்தத் தொடங்கியது. மேலும் ஏழாம் நூற்றாண்டின் இறுதியில் சீனப் பயணி யிஜிங்கால் கவனிக்கப்பட்டது.
அசோகரின் தூதர்கள், தென்கிழக்காசியாவில் ஏறக்குறைய கி.மு. 3 ஆம் நூற்றாண்டில் பௌத்த மதத்தை அறிமுகப்படுத்தியதாக உறுதிப்படுத்தப்படாத சிங்கள ஆதாரங்கள் கூறுகின்றன. பல்வேறு பௌத்த பிரிவுகள் பிராமணியம் மற்றும் பூர்வீக விரோத மதங்களுடன் ஏறத்தாழ அடுத்த மில்லினியத்தில் போட்டியிட்டன; இந்த காலகட்டத்தில், இந்தியக் கலாச்சாரம் மிகவும் செல்வாக்கு செலுத்தியது.
இந்து கடவுள்-மன்னனாக வழிபடும் முறையிலிருந்து மகாயான போதிசத்வ-மன்னனாக மாறுவது படிப்படியாக மற்றும் புரிந்துகொள்ள முடியாததாக இருக்கலாம். நடைமுறையில் இருந்த வைணவ மற்றும் சைவ நம்பிக்கை மரபுகள் கௌதம புத்தர் மற்றும் போதிசத்வ அவலோகிதரை வழிபட வழிவகுத்தன.
ஓர் அட்டவணையில் உள்ள தரவு, தரவுத்தளத்தில் புறநிலையாகச் சேமிக்கப்பட வேண்டியதில்லை. காட்சிகள் கூட உறவு அட்டவணைகளாகச் செயல்படுகின்றன; ஆனால், அவற்றின் தரவுகள் ஒவ்வொரு கணத்திலும் கணக்கிடப்படுகின்றன. வெளி அட்டவணைகள் ( எடுத்துகாட்டாக, இன்ஃபார்மிக்சு,
நிரலீட்டு மொழி , பைத்தான் மொழியின் பண்டாசு மென்பொருள் போன்ற கணிப்புசார் புள்ளியியலுக்கான பல அமைப்புகளில், ஒரு தரவுச் சட்டகம் அல்லது தரவு அட்டவணை என்பது அட்டவணையின் சுக்கத்தைத் தரும் ஒரு தரவு வகைமை ஆகும். கருத்தளவில், இதுஒத்த புலங்களை அல்லது நிரல்களைத் தரும் ஆவணங்கள் அல்லத் நோக்கீடுகளின் பட்டியல் ஆகும். பெயரிட்ட அணிகள் அல்லது நெறியங்களின் பட்டியலாக, இது நடைமுறைப்படுத்தப்படும்.
தரவுத்தளங்களின் உறவுப் படிமமாக, ஒரு அட்டவணை ஓர் உறவின் ஓர் ஏந்தான உருவகமாகக் கருதப்படலாம், ஆனால் அட்டவணையும் உறவும் ஒன்றுக்கொன்று சமமானது அன்று. எடுத்துகாட்டாக, வினவல் அமைப்பு மொழி , தன் அட்டவணையில், நகல் நிரைகளை கொண்டிருக்கலாம்;ஆனால், உண்மையான உறவு நகல் நிரைகளைக் கொண்டிருக்க முடியாது. இதேபோல், ஒரு அட்டவணையை உருவகப்படுத்தும்போது, நிரைகளும்ம் நிரல்களும் குறிப்பிட்ட வரிசைமுறைகளில் அமைகின்றன; அதேவேளையில் ஓர் உறவு எப்போதும் வெளிப்படையாக வரிசைமுறையில் வைக்கப்படுவதில்லை. இருப்பினும், வினவல் மொழி அட்டவணையின் தேர்ந்தெடு அறிக்கையில் கட்டளை ஏதும் குறிப்பிடப்பட்டு இருந்தாலன்றி, அதன் தரவுத்தள அமைப்பு நிரைகள் எந்த வரிசைமுறையையும் உறுதிப்படுத்த மாட்டா.
உறவுத் தரவுத்தளங்களிலும் தட்டைக் கோப்புத் தரவுத்தளங்களிலும், ஓர் அட்டவணை என்பது குத்துநிலை நிரல்களையும் கிடைநிலை நிரைகளையும் கொண்ட படிமத்தைப் பயன்படுத்திய தரவுத் தனிமங்களின் கணம் ஆகும்; இதில் நிரலும் நிரையும் இடைவெட்டும் அலகு அறை எனப்படுகிறது. ஓர் அட்டவணையில் குறிப்பிட்ட எண்ணிக்கை நிரைகள் இருக்கும். ஆனால், நிரைகள் எந்த எண்ணிக்கையிலும் இருக்கலாம். ஒவ்வொரு நிரையும் குறிப்பிட்ட நிரலின் துணைக்கணத்தில் உள்ள ஒன்று அல்லது அதற்கு மேலான மதிப்புகளால் இனங்காணப்படும். நிரைகளை ஒருமுகமாக இனங்காணும் நிரல்களின் குறிப்பிட்ட ஒரு தேர்வு முதன்மை விசைக்குமிழ் எனப்படுகிறது.
ஓர் உறவுக்குச் சரிசமமான உருவகம், ஓர் -பருமான வரைபடமாகும்; இங்கு, இயற்பண்புகளின் எண்ணிக்கை ஆகும் மெடுத்துகாட்டாக,கைரு இயற்பண்புகளும் இருமதிப்புகளௌம் கொண்ட உறவை, இருநிரல்களும் மூன்று நிரைகளும் கொண்ட அட்டவணைய்யாலோ அல்லது முப்புள்ளிகள் உள்ள இருபருமான வரைபடத்தாலோ உருவகப் படுத்தலாம். நிரைகளின் வரிசைமுறை முதன்மைப்படாமல், அட்டவணையில் நகல் நிரைகள் இல்லாமல் இருந்தால், அட்டவணை, வரைபட உருவகங்கள் சரிசமமானவை ஆகும்.
உறவு சாரா முறைமைகளில், படிநிலை தரவுத்தளங்கள், ஓர் அட்டவணையின் தொலைநிலை உட்கரு ஒரு கட்டமைக்கப்பட்ட கோப்பாகும், கோப்பின் ஒவ்வொரு நிரையிலும் அட்டவணையின் நிரைகளும் ஒவ்வொரு நிரலும் ஒரு நிரையிலும் உருவகிக்கப்படும். இந்த கட்டமைப்பில் ஒரு நிரை, பொதுவாக குழந்தை தரவுப் பிரிவுகளில், திரும்பநிகழ் தகவலைப் பெற்றிருக்கும். இதில் புறநிலையான பதிவுகளின் வரிசைமுறையில் தரவு சேமிக்கப்படுகிறது.
"அட்டவணை" என்பது "உறவு" என்பதற்கான மற்றொரு சொல்லாகும்; இவற்றிற்கிடையேயுள்ள ஒரு வேறுபாடு, அட்டவணை வழக்கமாக பல வரிசைகள் கொண்டது; ஆனால் உறவு என்பது ஒரு தொகுப்பு;பின்னது நகல் எடுக்க அனுமதிக்காது. வரிசைகளின் உண்மையான தரவு தவிர, அட்டவணைகள் பொதுவாக, மீத்தரவான சரிபார்ப்புக் கட்டுப்பாடுகள் அல்லது குறிப்பிட்ட நிரலில் உள்ள மதிப்புகள் போன்ற சில, பிற தரவுகளை பற்றிய தகவல்களோடு இணைக்கின்றன.
அட்டவணை என்பது தரவுத்தளத்தில் ஒரு கட்டமைக்கப்பட்ட வடிவத்தில் உள்ள தொடர்புடைய தரவுகளின் தொகுப்பு ஆகும். இதில் உள்ள நெடுக்கு வரிசைகள் நிரல்கள் என்றும் கிடைமட்ட வரிசைகள்நிரைகள் என்றும் கூறப்படுகின்றன.
இந்த ஏரி, வாடகைக்கு கிடைக்கக்கூடிய படகுகளைக் கொண்டிருக்கிறது. இதில் உயிர்காக்கும் கவச உடைகள் மற்றும் இதர பாதுகாப்பு சாதனங்களும் உள்ளன. உரிம கட்டணம் செலுத்துவதன் மூலம் மீன்பிடித்தல் அனுமதிக்கப்படுகிறது. இந்த ஏரி பார்வையாளர்கள், படகுகளில் சவாரிசெய்பவர்கள் மற்றும் ஓய்வெடுப்பதற்காக தளங்கள் மற்றும் உட்கார்ந்து ஓய்வெடுப்பதற்கான படித்துறை ஆகியவை உள்ளன. நிலப்பரப்பு பூங்காக்கள், பார்வையிடும் நடைபாதைகள் மற்றும் ஜாகிங் டிராக்குகள், மேல் நீர் பாலங்கள், புல் தரை, குழந்தைகள் ஊஞ்சலாட்டும் பகுதி, நாடக அரங்கம், பார்வையாளரின் வாகனங்கள் நிறுத்தும் இடம், கழிப்பறைகள் மற்றும் இதர வசதிகளும் உள்ளன. மேலும், அரசாங்கத்தால் நடத்தப்படும் "ப்ளூ பேர்ட் டூரிஸ்ட் ரிசார்ட்" அறைகள், மாநாட்டு அரங்குகள், உணவகம் மற்றும் மதுக்கடைகள் போன்றவை உள்ளன. இந்த பகுதிகளை பயன்படுத்த நுழைவு கட்டணம் இல்லை.
காற்று, ஒலி மற்றும் நீர் மாசுபாடு, நீர் வழங்கல் மற்றும் பாதுகாப்பு இல்லாமை, பாதுகாக்கப்பட்ட பகுதி நிலை மற்றும் வனவிலங்கு பாதுகாப்புக்கான அறிவியல் வனவிலங்கு மேலாண்மை திட்டம், அறிவியல் இயற்கையை ரசித்தல் மற்றும் பாதுகாப்பான பறவைகள் கூடு மற்றும் இனப்பெருக்கம், தெரு நாய்கள் மற்றும் பூனைகளுக்கு ஏற்ற மரங்களை வளர்ப்பதன் மூலம் பகுதி மேம்பாடு இல்லாமை, அழிந்து வரும் பறவைகளுக்கு கூடு கட்டும் அபாயம், மோசமான சுகாதாரமின்மை, தொடர்ந்து பறவைக் காய்ச்சல் பரவும் அபாயம் போன்றவை முக்கிய பிரச்சினைகளாக இருக்கின்றன.
ஏரி மற்றும் சுற்றியுள்ள ஈரநிலம் மற்றும் பூங்காக்கள் 52 ஏக்கர் பரப்பளவில் பரந்துள்ளது. ஏரியின் மொத்த பரப்பளவு 20 ஏக்கர். இந்த ஏரி சிறிய தீவுகளையும் கொண்டிருக்கிறது இங்கு குடியேற்ற பறவைகள் மற்றும் பிற தாவரங்கள் மற்றும் விலங்கினங்கள் வாழ்கின்றன, இங்கு பறவைகளின் கூடுகளும் உள்ளன. குளிர்காலத்தில் இந்த ஏரியானது பறவைகளின் வருகையால் நிறைகிறது. இவற்றில் பல ஆபத்தான இனங்களாக உள்ளன.
உலகில் உள்ள மொத்த 10,000 பறவை இனங்களில் ஏறத்தாழ 1,800 புலம்பெயர்ந்த பறவை இனங்களில், கிட்டத்தட்ட 370 இனங்கள் பருவகால மாற்றங்கள் காரணமாக இந்தியாவிற்கு இடம்பெயர்கின்றன. இதில் மத்திய ஆசிய விமானப் பாதையைப் பயன்படுத்தும் 175 நீண்ட தூர இடம்பெயர்வு இனங்கள் அடங்கும். அவற்றில் சில புலம்பெயர்ந்த பறவை இனங்கள் குளிர்காலத்தில் இங்கு கூடு கட்டுவதைக் காண முடிகிறது.
நீலப்பறவை ஏரி இந்தியாவின் அரியானாவின் ஹிசார் மாவட்டத்தில் ஹிசார் நகரில் அமைந்துள்ள ஏரியும், பொழுதுபோக்கு பகுதியும் ஆகும். தேசிய நெடுஞ்சாலை 9 இல் ஹிஸார் விமான நிலையத்திற்கு அருகில் ஏரி உள்ளது. ஹிசார் மான் பூங்கா மற்றும், கிசதாவர் வாடிகா மூலிகை பூங்கா, ஹிசார் ஆகியவற்றுக்கு அருகில் உள்ளது இவ்விரண்டும் அரியானா மாநிலத்தின் வனத்துறையால் பராமரிக்கப்படுகிறன.
நீல பறவை ஏரியில் வசிக்கும் 800 க்கும் மேற்பட்ட வளர்ப்பு வாத்துகள் நவம்பர் 2016 இல் அதிகாரிகளால் அகற்றப்பட்டன. அப்போது 9 இறந்த வாத்துகள் பறவைக் காய்ச்சல் நோயால் இறந்தது உறுதி செய்யப்பட்டது.
மாணவர்களை பொருட்களை சேகரிக்கும் பணியில் ஈடுபடுத்தலாம். அவ்வாறு மாணவர்களை ஈடுபடுத்தும் பொழுது, அவர்களுக்கு ஆர்வம் பெருகும், பொருட்களைச் சரியான முறையில் கையாளுவதற்கும், சேதம் விளைவிக்காமல் பாதுகாப்பதற்குமான பொறுப்புணர்வு ஏற்படும். சேகரித்து வைக்கக்கூடிய பொருட்கள் அனைத்தும் எளிதில் கிடைக்கக்கூடியாதாகவும், அதிக செலவில்லததாகவும் இருத்தல் நலம். ஒவ்வொரு பாடத்திலும் உள்ள ஒத்த திறன்களுக்கேற்ப பொருட்கள் சேகரிக்கப்பட்டிருப்பின், எல்லா பாடங்களிலும் இதனைப் பயன்படுத்தலாம்.
கருவிப்பெட்டி என்பது கற்றல் கற்பித்தலில் ஒவ்வொரு பாடத்தலைப்பிற்கும் ஏற்றவாறு, ஒன்று அல்லது அதற்கு மேற்பட்ட ஊடகங்கள், பொருட்கள் மற்றும் கருவிகள் அனைத்தும் சேகரித்து வைக்கப்படும் பெட்டி ஆகும்.
ஏரியை அடைத்துக் கொண்டுள்ள உமியம் அணை 1960 ஆம் ஆண்டின் முற்பகுதியில் அசாம் மாநில மின்சார வாரியத்தால் கட்டப்பட்டது. அணையின் அசல் நோக்கம் நீர்மின்சார உற்பத்திக்கு தண்ணீரை சேமிப்பதாக இருந்தது. ஏரியின் வடக்கே உள்ள உமியம் நிலை மின்னுற்பத்தி நிலையத்தில் நான்கு 9 மெகாவாட் விசையாழி – மின்னாக்கிகள் உள்ளன, அவை 1965 ஆம் ஆண்டில் வணிக நடவடிக்கைகளுக்கு உற்பத்தியைத் தொடங்கின. உமியம் நிலை மின்னுற்பத்தி நிலையம் இந்தியாவின் வடகிழக்கு பிராந்தியத்தில் அமைக்கப்பட்ட முதலாவது நீர்த்தேக்க - நீர் மின் திட்டம் ஆகும். 1957 ஆம் ஆண்டு முதல் செயல்படும் 8.4 மெகாவாட் திறன் கொண்ட உம்த்ரு நீர்மின் திட்டம் நீர் சேமிப்பு இல்லாமல் ஆற்றின் ஓட்டத்தில் மின்சாரம் தயாரிக்கும் திட்டம் ஆகும். உமியம் திட்டத்தில் மேலும் மூன்று கட்டங்கள் பின்னர் கீழ்நிலையில் கட்டப்பட்டன.
உமியம் ஏரி இந்தியாவின் மேகாலயா மாநிலத்தில் சில்லாங்கிற்கு வடக்கே 15 கிலோமீட்டர் தொலைவில் அமைந்துள்ள நீர்த்தேக்கம் ஆகும். உள்ளூரில் இதை தாம் சைட்டு என்று அழைக்கிறார்கள். 1960 ஆம் ஆண்டின் முற்பகுதியில் உமியம் நதியை அணைத்து இந்நீர்த்தேக்கம் உருவாக்கப்பட்ட்து ஏரி மற்றும் அணையின் பிரதான நீர்ப்பிடிப்பு பகுதி 220 சதுர கி.மீ பரப்பளவைக் கொண்டதாகும்.
இந்த ஏரி மேகாலயா மாநிலத்தின் முக்கிய சுற்றுலா தலமாக விளங்குகிறது. நீர் விளையாட்டு மற்றும் சாகச வசதிகள் கொண்ட பிரபலமான இடமாகவும் இது கருதப்படுகிறது. படகு சவாரி, நீர் சைக்கிள் ஓட்டுதல், நீரில் விரைதல் மற்றும் படகு சவாரி செய்வதற்காக சுற்றுலாப் பயணிகள் இந்த இடத்திற்கு வருகை தருகின்றனர்.
மின் உற்பத்திக்கு தண்ணீரை சேமிப்பதைத் தவிர, இந்த ஏரி மைக்ரோ, மீசோ மற்றும் மேக்ரோ மட்டங்களில் ஏராளமான சுற்றுச்சூழல் அமைப்பு சேவைகளை வழங்குகிறது. கீழ்நிலை நீர்ப்பாசனம், மீன்வளம் மற்றும் குடிநீர் ஆகியவை உள்ளூர் மானுடவியல் தேவைகளை பூர்த்தி செய்கின்றன.
கன அளவின் அடிப்படையிலான வாயுக்களின் கூடுகை விதியானது, ”வாயுக்கள் ஒன்றொடொன்று வினைபுரிந்து வாயுக்களையே விளைபொருளாகத் தரும் வினையில், எல்லா கன அளவுகளும் ஒரே வெப்பநிலை மற்றும் அழுத்தத்தில் அளக்கப்படுமேயானால், ”வினைபடு வாயுக்களின் கன அளவுகள் மற்றும் வினை விளை பொருட்களின் கன அளவுகள் இவற்றுக்கிடையேயான விகிதமானது எளிய முழு எண்கள் வடிவத்திலேயே இருக்கும்”. உதாரணமாக, 2 பங்கு கன அளவுள்ள ஐதரசனானது 1 பங்கு கன அளவுள்ள ஆக்சிசனுடன் வினைபுரிந்து 2 பங்கு கன அளவுள்ள வாயு நிலை நீரைக் கொடுக்கும் என்பதை கே லுாசாக் கண்டறிந்தார்.
கே லூசாக்கின் முடிவுகளின் அடிப்படையில், ஒரே வெப்பநிலை மற்றும் அழுத்தத்தில் சம கன அளவுள்ள வாயுக்கள் சம எண்ணிக்கையிலான மூலக்கூறுகளையே கொண்டிருக்கும் என்ற கருத்தினை உடைய அவகாதரோவின் விதியை அமேடியோ அவகாதரோ வெளியிட்டார். அவகாதரோவின் இந்தக் கருதுகோள் முன்னதாகக் கூறப்பட்ட முடிவிற்கு இவ்வாறு பொருள் தருகிறது:
முதன்முதலில் ஒரு குறிப்பிட்ட நிறையுள்ள, மாறாத கன அளவுள்ள வாயுவின் அழுத்தத்திற்கும் வெப்பநிலைக்கும் உள்ள தொடர்பை நிறுவுவதற்கு, அனைவராலும் ஏற்றுக்கொள்ளப்படக்கூடிய ஒரு நிறுவலைத் தந்தமைக்காக, மிகச் சரியான முறையில் கே லூசாக் மதிக்கப்படுவதாக நவீன காலத்திய அறிஞர்கள் கூறுகிறார்கள். இந்த விதிகள் முறையே அழுத்த விதி அல்லது அமான்டன் விதி மற்றும் டால்ட்டனின் விதி என வெவ்வேறு விதமாக அழைக்கப்பட்டன.
கே - லூசாக்கின் விதி என்பது 18 ஆம் ஆண்டின் இறுதியிலும், 19 ஆம் நுாற்றாண்டின் தொடக்கத்திலும் பிரான்சு நாட்டு வேதியியலாளர் சோசப் லூயிசு கே-லூசாக்கால் மற்றும் பல வேதியியலாளர்களால் கண்டறியப்பட்ட வாயுக்களில் வெப்ப விரிவு மற்றும் அவற்றின் வெப்பநிலை, கன அளவு மற்றும் அழுத்தம் இவற்றுக்கிடையோன தொடர்புகள் குறித்த பல கண்டுபிடிப்புகளைக் குறிக்கும்.
1808 ஆம் ஆண்டில் கே லூசாக் நிறுவிய வாயுக்களின் அழுத்த விதிக்காக மிகவும் அங்கீகரிக்கப்பட்டார். அந்த விதியானது பின் வருமாறமையும்: ”ஒரு மூடப்பட்ட கொள்கலனில் உள்ள வாயுவின் அழுத்தமானது அதன் வெப்பநிலையுடன் நேர் விகிதத் தொடர்பினைக் கொண்டிருக்கும்”
குப்பம் ஆறு மேற்குத் தொடர்ச்சி மலையில், கேரள - கர்நாடக எல்லையில் உருவானது. இது கூவேரி நகரிலிருந்து சுமார் 15 கி.மீ. தொலைவில் உள்ள தேரண்டி, சிறியூர், பச்செனி, ஐரிங்கல், குப்பம், பட்டுவாம், பாயங்காடி, மாத்தல் ஆகியவற்றின் வழியாக பாய்ந்து இறுதியில் அரபிக் கடலில் கலக்கிறது. குப்பம் ஆறு பாயங்காடியில் பாயங்காடி ஆறு என்று அறியப்படுகிறது. இதன் மொத்த நீளம் 50 கி.மீ. ஆகும். குட்டிகோல் ஆற்றின் ஒரு கிளை நதி கவின் முனாம்புவில் குப்பம் ஆற்றில் இணைகிறது. சுமார் 2 கி.மீ. தொலைவில் உள்ள தலிபரம்பாவிலிருந்து. வனப்பகுதியின் படிநில்காடு என்ற இடத்தில் தோன்றி வலப்பட்டணம் ஆற்றானது கிட்டத்தட்ட ஒரு இரயில் வரி தண்டவாளம் போன்று பக்கத்திலேயே பாய்கிறது .
குப்பம் நதி என்பது இந்தியாவின் கேரள மாநிலத்தின் கண்ணூர் மாவட்டத்தில் தலிபார்ம்பாவில் அமைந்துள்ள ஒரு ஆறாகும். இந்த ஆறு இறுதியில் அரபிக் கடலில் கலக்கிறது. இந்த ஆறு தலிபாரம்பா நகரத்தை ஒட்டிய ஏழு சிறு குன்றுகளால் சூழப்பட்ட குப்பம் என்ற இடத்தை கடந்து பாய்கிறது.
சென்னையிலுள்ள எழும்பூர் என்ற இடத்தில் ஒரு சிறிய தனியார் ஆய்வகத்தை வைத்திருந்த தொழில்முறை சாராத வானியலாளர் வில்லியம் பெட்ரியின் முயற்சியால் இந்த ஆய்வுக்கூடம் நிறுவப்பட்டது. பெட்ரியின் அசல் ஆய்வகம் 1786 ஆம் ஆண்டு இரும்பு மற்றும் மரங்கள் கொண்டு கட்டப்பட்டு நிறுவப்பட்டது. 1789 ஆம் ஆண்டில் பெட்ரி இங்கிலாந்துக்கு ஓய்வு பெற்றி இங்கிலாந்துக்கு திரும்புவதற்கு முன்பு மெட்ராசு அரசாங்கத்திற்கு தனது கருவிகளை பரிசளித்தார். இந்தியாவில் வானியல், புவியியல் மற்றும் கடற்பயணம் பற்றிய அறிவை மேம்படுத்தும் நோக்கத்திற்காக அதிகாரப்பூர்வ ஆய்வகத்தை நிறுவ வேண்டும் என்ற பெட்ரியின் வேண்டுகோளை சர் சார்லசு ஓக்லெ ஏற்றுக்கொண்டார். நுங்கம்பாக்கத்தில் கூவம் ஆற்றின் கரையில் மைக்கேல் டாப்பிங் என்பவர் ஆய்வகக் கட்டிடத்தை வடிவமைத்தார். இந்த கட்டிடம் 40 அடி நீளமும் 20 அடி அகலமும் கொண்ட ஓர் அறையாக இருந்தது. அறையின் உயரம் 15 அடி உச்சவரம்பைக் கொண்டிருந்தது.
சென்னை வானியல் ஆய்வகம் 1786 ஆம் ஆண்டு வில்லியம் பெட்ரி என்பவரால் தொடங்கப்பட்ட ஒரு தனியார் வானியல் ஆய்வகம் ஆகும். மெட்ராசு வானியல் ஆய்வகம் என்ற பெயரில் இது தொடங்கப்பட்டது.
சென்னை பிரித்தானியக் கிழக்கிந்திய நிறுவனம் 1792 ஆம் ஆண்டு முதல் இந்த ஆய்வகத்தை நிருவகிக்கத் தொடங்கியது. வரைபடத்திற்காக அட்சரேகைகளைப் பதிவுசெய்யவும், நேரத் தரங்களைப் பராமரித்து வழிகாட்டுதலும் இந்த ஆய்வகத்தை நிறுவுவதற்கான முக்கிய நோக்கம் ஆகும். பிற்காலத்தில் இந்த ஆய்வகம் நட்சத்திரங்கள் மற்றும் புவி காந்தவியல் பற்றிய அவதானிப்புகளையும் செய்தது. சுமார் 1792 முதல் 1931 வரை இயங்கியபோது நட்சத்திரங்களின் விரிவான பட்டியலை தயாரிப்பது ஆய்வகத்தின் பிரதானமான பணியாக இருந்தது.
ஒரு நூற்றாண்டுக்கு மேலாக இந்தியாவில் ஒரே வானியல் ஆய்வுக்கூடம் மட்டுமே விண்மீன்களைப்.பற்றி ஆய்வுசெய்தது. நார்மன் ராபர்ட் போக்சன், மைக்கேல் டப்பிங் ஜான் கோல்டிங்காம் ஆகியோர் வானியல் ஆராய்ச்சியாளர்களாக இருந்தார்கள். 1899 ஆம் ஆண்டளவில், வானிலை தொடர்பான தரவுகளைத் திரட்டப் பயன்படுத்தப்பட்டது.
15 அடி உயரமான கிரானைட் தூண் 10 டன் எடையுள்ளதாக உள்ளது, இது முதலில் கட்டிய காட்சிக் கருவிகளை இன்றும் கட்டிக்காத்து வருகிறது. இங்கு கட்டிடக்க லைஞர், மைக்கேல் டப்பிங் . தூணில் பொறித்த தமிழ், தெலுங்கு கல்வெட்டுகள் உள்ளன.
வெற்றுக் காடு என்ற சாெல்லானது 1992 ஆம் ஆண்டய பயோ சைன்ஸ் அறிவியல் மாத இதழில் வெளியான " " என்ற கட்டுரையில் கென்ட் எச். ரெட்ஃபோர்ட் என்பவரால் உருவாக்கப்பட்டது. வெற்றுக் காடு என்பது பெரிய பாலூட்டிகளற்ற சூழ்நிலை மண்டலத்தைக் குறிக்கிறது. வெற்று காடுகளில் பெரும்பாலும் பெரிய, மரங்களைக் கொண்ண்டாக உள்ளன, ஆனால் மனிதன் வேட்டையாடியதன் விளைவாக அதிக அளவில் பெரிய பாலூட்டிகள் இல்லாமல் பாேய்விட்டது. எல்லா பாலூட்டிகளும் இல்லாமல் பாேய்விட்டாலும், வெற்று காடுகள் சிறந்த வாழ்விடங்களாக வகைப்படுத்தப்படுகின்றன. ஒரு காட்டில் மரங்கள் அதிகமாக நிறைந்திருப்பதால் அது ஓா் ஆரோக்கியமான காடு ஆகாது. வெற்று காடு சூழ்நிலை மணடலத்தின் ஓா் அமைப்பு ஆகும், விலங்குகளை வேட்டையாடுவதால் ஓா் சூழ்நிலை மண்டலமே அழிந்து இல்லாமல் பாேய்விடும் என்பதை ஓா் வெற்றுக் காடு காட்டுகிறது.
பெரிய பாலூட்டிகளின் அழிவு நேரடியாகவோ அல்லது மறைமுகமாகவோ நடைபெறுகிறது. அந்த விலங்குகளின் அழிவை விளைவிக்கும் மனித செயல்கள் விலங்குகளின் வாழ்வை இலக்காகக் கொள்ளாதவை. மறைமுகமான இந்த அழிவு வழிமுறை வசிப்பிட அழிவு ஆகும். இருப்பினும், பெரிய பாலூட்டிகளின் மறைமுக வழிவகையின் பிற உதாரணங்கள் பழங்கள் மற்றும் கொட்டைகள் அல்லது பெரிய பாலூட்டிகளுக்கு உணவு தேவை என்று அதிகமான வேட்டையாடல்களின் மேல்-சேகரிப்பாக இருக்கும். பெரிய பாலூட்டிகளைப் பாதுகாப்பதற்கான மறைமுக வழிமுறையின் மற்றொரு எடுத்துக்காட்டு, பாதரசம் மற்றும் புகை அல்லது ஒலி மாசு போன்ற நவீன மனிதனின் நடவடிக்கைகளாகும்.
விதை பரவலுக்குக் காரணமான பல பொிய பாலூட்டிகள் தற்பாேது அழிந்து காெண்டு வருகிறது. விதைகள் பரவ காற்றும் இல்லாமல் பாலூட்டிகள் தங்கும் பல மர இனங்கள், விதை முளைப்புத் திறன் குறைந்து விடும் போது, பெரிய விதை கொண்ட மரங்கள் சிறிய விதைகளோடு முற்றிலும் ஆதிக்கம் செலுத்துகின்றன, இதனால் ஒரு பகுதியில் தாவர வாழ்க்கைச் சமநிலை மாறுகிறது.
மணல் பலகை என்பது மாதிரியமைத்தலுக்கும் கல்வி நோக்கங்களுக்காகவும் பயன்படுத்தப்படும் ஒரு சாதனமாகும். பலகையில் மணல் பரப்பப்பட்டு அதன்மீது தேவையான செயல்கள் மேற்கொள்ளப்படுகின்றன. இதன் முன்னோடி, துவக்ககால கிரேக்க மாணவர்களால் பயன்படுத்தப்பட்ட வரிப்பள்ளங்களும் எண்ணிகளும் கொண்ட "எண்ணும் பலகை"யாக இருக்கலாம். தற்காலத்தில் மணற்பலகைகள் இராணுவத் திட்டங்களுக்கான நிலவமைப்பு மாதிகளுக்கும் போர்விளையாட்டுகளுக்கும் பயன்படுத்தப்படுகிறது. ஒரு மணல் மேசை ஆரம்பக் கட்டங்களில் கற்பித்தல் மற்றும் சிறப்பான தேவைகளுக்கு குழந்தைகளுக்கு பயனுள்ளதாக இருக்கும்.
அபாக்சு, எண் சட்டத்தின் முன்னோடியாகும். பின்னர் எண்ணுவதற்காக மணிகளும் எண்கணித இட மதிப்பிற்காக குச்சிகளும் சேர்க்கபட்டன. அபாக்சு மற்றும் எண் சட்டம் இரண்டிற்குமான வேறுபாடுகள் தெளிவாக வரையறுக்கப்படவில்லை. மேலும் இன்றைய காலத்தில், எண் சட்டம் என்பது தண்டுகளும் மணிகளுங்கொண்ட ஒரு சட்டமாகத்தான் விவரிக்கப்படுகிறதேயொழிய அதனுடன் மணல் பலகையின் வரையறை இணைக்கப்படுவதில்லை.
மணல் மேசை சில பலகை விளையாட்டுகளுக்கு முன்னோடியாக இருந்திருக்கலாம். ("அபாக்சு அல்லது எண்சட்டம் என்ற வார்த்தைகள், காணக்கீட்டுப் பலகைகள் , விளையாட்டுப் பலகைகள் இரண்டையும் குறிக்கப் பயன்படுத்தப்பட்டிருக்கலாம், ."). அபாக்சு என்ற சொல்லானது "மணல் பலகை" என்பதற்கான பழைய கிரேக்க மொழிச் சொல்வழி வந்த சொல்லாகும்.
அரபு மொழியில் மணல் அல்லது தூசி என்ற பொருள்கொண்ட சொல் "குபார்" ஆகும் வடமேற்கு ஆப்பிரிக்கா மற்றும் ஐபீரிய மூவலந்தீவுகளில் குலார் பலகைகளில் பயன்படுத்தப்பட்ட இலக்கங்களின் சாயலில் மேற்கத்திய எண்ணுருக்கள் உருவாக்கப்பட்டதோடு, மேற்கு அரேபிய அல்லது குபார் பாணி எனவும் விவரிக்கப்பட்டது
இராணுவத் திட்டமிடலுக்காகவும், புலம்பெயர்ந்தோர் குடியிருப்புக்காகவும் பயன்படுகிறது. 1890 ஆண்டு கனடாவின் ராயல் இராணுவக் கல்லூரியில் இராணுவப் பயிற்சிகளைக் கற்பிப்பதற்காக மணல் பலகை அறை அமைக்கப்பட்டது. இன்று இம்மணல் பலகைகள் மெய்நிகராகவும் வழக்கமான மணல்பலகையாவும் பயன்படுத்தப்படுகிறது.
எழுதுவதற்கும் வடிவியல் மற்றும் கணக்கீடு போன்ற செயற்பாடுகளுக்காவும் பொதுவாகப் மாணவர்களால், குறிப்பாக கிரேக்கத்தில் பயன்படுத்தப்படும் மணல் கொண்ட ஒரு பலகை அபாக்சு ஆகும்.
பொன் விளைந்த களத்தூர் தமிழ்நாடு மாநிலத்தின் செங்கல்பட்டு மாவட்டத்தில் அமைந்துள்ள திருக்கழுகுன்றம் வட்டத்தில் ஒரு வருவாய் கிராமம் ஆகும். இந்த ஊா் செங்கல்பட்டிலிருந்து 10 கிமீ. தொலைவிலும், திருக்கழுக்குன்றத்திலிருந்து 10 கிமீ. தொலைவில் அமைந்துள்ளது.
வேளாண்மை வேதியியல் என்பது வேளாண் உற்பத்தி, விளைபொருட்களை உணவாகவும் பானமாகவும் மாற்றுவது மற்றும்; சுற்றுச்சூழல் கண்காணிப்பு மற்றும் சரி செய்தல் ஆகியவற்றில் வேதியியல் மற்றும் உயிர்மவேதியியலின் முக்கியத்துவம் பற்றிய படிப்பு ஆகும். இந்த படிப்புகளானது தாவரங்கள், விலங்குகள் மற்றும் பாக்டீரியாக்கள் ஆகியவை சுற்றுச்சூழலோடு எவ்வாறு தொடர்புகொண்டுள்ளன என்பதை வலியுறுத்துகின்றன. இது உற்பத்தி, பாதுகாப்பு, பயிர்கள் மற்றும் கால்நடைகளின் பயன்பாடு ஆகியவற்றில் ரசாயன கலவைகள் மற்றும் மாற்றங்களின் அறிவியல் ஆகும். ஒரு அடிப்படை விஞ்ஞானமாக, இது சோதனை-குழாய் வேதியியலுடன் கூடுதலாக, மனித வாழ்வினூடாக உணவு மற்றும் நார்ச்சத்து மற்றும் அவர்களின் விலங்குகளுக்கு உணவளிக்கும் அனைத்து வாழ்க்கை முறைகளையும் உள்ளடக்கியது. ஒரு விஞ்ஞானம் அல்லது தொழில்நுட்பமாக, அது உற்பத்தி, தரத்தை மேம்படுத்துதல் மற்றும் செலவினங்களைக் குறைத்தல் போன்ற செயல்களின் கட்டுப்பாட்டை நோக்கி இயக்கப்படுகிறது. இதன் ஒரு பிரிவான கெமுர்ஜி என்பது விளை பொருட்களை வேதியியல் மூலப்பொருட்களாக பயன்படுத்துவதை குறிக்கிறது.
விவசாய வேதியிலின் இலக்கானது தாவரங்கள் மற்றும் விலங்குகளின் உயிர்ம வேதியியல் வினைகளின் காரண-காரிய தொடர்பை விரிவாக்குவதும், தேவையான உதவி மற்றும் கட்டுப்பாட்டை வழங்கி இரசாயண தயாரிப்புக்களை மேம்படுத்துவதும் ஆகும். விவசாய முன்னேற்றத்தில் பங்களிக்கும் ஒவ்வொரு முறைகளும் ஒரு விதத்தில் வேதியியலை சார்ந்துள்ளது. எனவே விவசாய வேதியியல் ஒரு தனிப்பட்ட துறை அல்ல. ஆனால் மரபியல், உடலியல், நுண்ணுயிரியல், பூச்சியியல் மற்றும் வேளாண்மை மீது ஏராளமான பிற விஞ்ஞானங்களை ஒன்றாக இணைக்கும் பொதுவான நூல் ஆகும்.
உணவு, உணவுப்பொருட்கள் மற்றும் நார்சத்துக்கள் ஆகியவற்றின் உற்பத்திக்கு உதவுவதற்காக உருவாக்கப்பட்ட இரசாயன பொருட்களில் களைக்கொல்லிகள், பூச்சிக்கொல்லிகள், பூஞ்சைக்கொல்லிகள் மற்றும் பிற பூச்சிக்கொல்லிகள், தாவர வளர்ச்சி கட்டுப்படுத்திகள், உரங்கள் மற்றும் விலங்குகளின் உணவப்பொருட்கள் ஆகியவை அடங்கும்.
வணிகக் கண்ணோட்டத்தில் இந்த குழுக்களிடையே தலைமை உரங்கள், செயற்கை பூச்சிக்கொல்லிகள் மற்றும் ஊட்டங்களுக்கு கூடுதல் உற்பத்தி செய்யப்படுகின்றன. இவற்றில் ஊட்டச்சத்துப் பொருட்கள் மற்றும் நோய் தடுப்பு இல்லது கட்டுப்பாட்டுக்கான மருத்துவ சேர்மங்களும் அடங்கும்.
மலையில் தீபம் ஏற்றுவதற்கு முன்பு கோயிலில் பஞ்சமூர்த்திகளுக்குத் தீபதரிசனம் காண்பிக்கப்படும். இந்நேரத்தில் பக்தர்கள் கூட்டம் கோவிலில் இத்தீபத்தைக் காண அலைமோதும். தீபம் ஏற்றும் நேரம் நெருங்கியவுடன் அர்த்தநாரீஸ்வரர் தோன்றுவார். இறைவன் தேவிக்கு தன்னுடைய இடப்பக்கம் அளித்து இன்று காட்சி அளித்தார். அதன் நினைவாக 3 நிமிடத்தில் அர்த்தநாரீஸ்வரர் வந்து தரிசனம் தருவார். பின்பு உடனே மலையில் 6 மணிக்குத்
தீபத் திருநாளன்று அதிகாலையில் மலையடிவாரத்தில் ஏற்றப்படுவதைப் பரணி தீபம் என்றும் மாலையில் மலையுச்சியில் ஏற்றப்படுவதை மகாதீபம் என்றும் குறிப்பிடுகிறார்கள். இத்தீபம் சிவன் அக்னி பிழம்பாக, நெருப்பு மலையாகநின்றார் என்ற ஐதீகப்படி மலையில் தீபம் ஏற்றப்படுகிறது. இத்தீபம் ஏற்றும் மலையானது 2668 அடி உயரம் கொண்டது. இம்மலை மீது தீபம் ஏற்ற செம்பு ,இரும்பு கொப்பரை கொண்டு தயாரிக்கப்பட்ட கொப்பரையில் தீபம் ஏற்றுவர்.
இக்கொப்பரையை 1668-இல் பிரதானிவேங்கடபதி ஐயர் என்பவர் வெண்கல கொப்பரையாகச் செய்து கொடுத்தார். பின்பு 1991-இல் இரும்பினால் உருவாக்கப்பட்ட கொப்பரை தற்போது உள்ளது. இது பக்தர்களின் உபயம் ஆகும். இக்கொப்பரையை மலை மீது வைக்கும் உரிமை பெற்றவர் பர்வத ராஜகுலத்தினர் ஆவர். இத்தீபம் ஏற்ற சுமார் 3௦௦௦ கிலோவுக்கும் மேற்பட்ட நெய்யும், 100 மீட்டர் காடா துணியும் பயன்படுத்தி ஏற்றப்படுகிறது.
காலை 5 மணியளவில் 5 மடக்குகளில் தீபம் ஏற்றி வைப்பார்கள். இதுவே பரணி தீபம் ஆகும். கார்த்திகை மாதத்தில் பரணி நட்சத்திரத்தில் இத்தீபம் ஏற்றுவதால் "பரணி தீபம்"எனப்படுகிறது. 5 மடக்குகளும் படைத்தல், காத்தல், அழித்தல், மறைத்தல், அருளல் என்ற ஐந்தொழில் புரியும் இறைவனின் ஐந்து திருமுகங்களைக் குறிக்கும்.
இம்மகாதீபம் ஏற்றுகின்ற உரிமை பர்வத ராஜகுலத்தினர் பெற்றுள்ளனர். இவர்கள் "செம்படவர்கள்" எனப்படுவர். சிவன் படையினர் செம்படவர்கள். இதன் நினைவாக இவர்களுக்கு இவ்வுரிமை வழங்கபடுகிறது. இவர்கள் தங்களுக்குள் முறை போட்டுகொண்டு ஆண்டுதோறும் மலைமீது தீபம் ஏற்றுகின்றனர்.
திருவண்ணாமலை மகாதீபம் என்பது கார்த்திகை விளக்கீடு அன்று திருவண்ணாமலை மீது தீபம் ஏற்றும் விழாவாகும். திருவண்ணாமலை தீபத் திருவிழாவில் இது 10-ஆம் நாள் திருவிழா ஆகும். இம்மகாதீபம் இலக்கியங்களில் "சர்வாலய தீபம்"மற்றும் "கார்த்திகை விளக்கீடு" என்றும் அழைக்கபடுகிறது.
கார்த்திகை தீபத்தன்று மலைவலம் வருதல் மிகவும் சிறப்பானது. அந்நாளில் வலம் வருதல் அவர்களுக்குப் பாவவிமோசனம் நிச்சயம் கிடைக்கும். கர்ம வினைகளைப் போக்கும். என்பது அந்நகர மக்களின் நம்பிக்கை.
இதில் இஸ்ரேல், கஜகஸ்தான், நெதர்லாந்து, சுவிட்சர்லாந்து, ஐக்கிய அரபு அமீரகம் நாடுகளின் தலா ஒரு நானோ செயற்கைக்கோளுடனும், அமெரிக்காவில் இருந்து மொத்தம் 96 நானோ செயற்கைக்கோள்களுடன் பயணிக்கவுள்ளது பிஎஸ்எல்வி சி-37 ராக்கெட். இந்த மீநுண் செயற்கைகோள்கள் ஒவ்வொன்றும், 5 முதல் 10 கிலோ எடை கொண்டதாக இருக்கும். இந்த செயற்கைக் கோள்கள் அனைத்தும் பூமியில் இருந்து 505 கி.மீ. தொலைவில் புவி சுற்றுவட்டப் பாதையில் நிலைநிறுத்தப்படும்.
முனைய துணைக்கோள் ஏவுகலம் சி-37 ஏவுகலம் மூலம், 104 நானோ செயற்கைக்கோள்கள் 2017ஆம் ஆண்டு பிப்ரவரி 15ஆம் தேதி விண்ணில் ஏவப்பட்டது. இந்த முனைய துணைக்கோள் ஏவுகலம் சி-37 ஏவுகலம், ஆந்திர மாநிலம், ஸ்ரீஹரிகோட்டாவில் உள்ள சதீஸ் தவான் விண்வெளி ஆராய்ச்சி மையத்தில் இருந்து 15ஆம் தேதி காலை 9.28 மணிக்கு விண்ணில் செலுத்தப்பட்டது. பி.எஸ்.எல்.வி ராக்கெட் வரிசையில், 39-ஆவது ஏவுதல் இதுவாகும். இந்த ராக்கெட் இந்தியாவின் 714 கிலோ எடைகொண்ட கார்டோசாட் வரிசையின் 2ஆவது செயற்கைக்கோளையும் சுமந்துச் செல்கிறது.
கார்டோசாட்-2 செயற்கைக்கோள் பூமியை படமெடுக்கவும், கடல் வழி போக்குவரத்தை கண்காணிக்கவும், நீர்வள மேம்பாட்டுக்கும், காடுகள் அழிக்கப்படுவதை தடுக்கவும் உதவும். இந்தியாவின் இரண்டு மீநுண் செயற்கைக்கோள்களான ஐ.என்.எஸ் 1ஏ, ஐ.என்.எஸ்.1பி ஆகியவையும் இதில் அடங்கும்.